പവര്പ്ലേയില് കളി കൈവിട്ട് പാപുവ ന്യു ഗിനി, സ്കോട്ലാന്ഡിനോട് 17 റണ്സ് തോല്വി ടി20 ലോകകപ്പ് യോഗ്യത റൗണ്ടില് ഗ്രൂപ്പ് ബിയില് തങ്ങളുടെ രണ്ടാം വിജയം നേടി സ്കോട്ലാന്ഡ്. ഇന്ന് പാപുവ ന്യു ഗിനിയെ 17 റണ്സിന് പരാജയപ്പെടുത്തിയാണ് സ്കോട്ലാന്ഡ് വിജയം കരസ്ഥമാക്കിയത്. ആദ്യം ബാറ്റ് ചെയ്ത സ്കോട്ലാന്ഡ് 1659 എന്ന സ്കോറാണ് നേടിയത്. റിച്ചി ബെറിംഗ്ടണ് 49 പന്തില് 70 റണ്സും മാത്യു ക്രോസ് 45 റണ്സും നേടിയപ്പോള് മറ്റു താരങ്ങള്ക്കാര്ക്കും റണ്സ് കണ്ടെത്താനായില്ല. 92 റണ്സിന്റെ മൂന്നാം വിക്കറ്റ് കൂട്ടുകെട്ടാണ് മത്സരത്തില് സ്കോട്ലാന്ഡിന്റെ തിരിച്ചുവരവ് സാധ്യമാക്കിയത്. പിഎന്ജിയ്ക്ക് വേണ്ടി കബൗ മോറിയ നാലും ചാഡ് സോപര് മൂന്നും വിക്കറ്റ് നേടി. മറുപടി ബാറ്റിംഗിനിറങ്ങിയ പിഎന്ജി പവര്പ്ലേയ്ക്കുള്ളില് 355 എന്ന നിലയിലേക്ക് വീണ ശേഷം മത്സരത്തില് തിരിച്ചുവരവ് സാധ്യമല്ലാതെ രീതിയിലേക്ക് പോയി. 676 എന്ന നിലയില് നിന്ന് 53 റണ്സ് ഏഴാം വിക്കറ്റ് കൂട്ടുകെട്ടുമായി നോര്മന് വനൗ കിപ്ലിന് ഡോറിഗ കൂട്ടുകെട്ട് പാപുവ ന്യൂ ഗിനിയ്ക്കായി പൊരുതി നോക്കി. കിപ്ലിന് 18 റണ്സും നോര്മന് വനൗ 47 റണ്സും നേടിയപ്പോള് ക്യാപ്റ്റന് അസ്സാദ് വാല 18 റണ്സും ചാഡ് സോപര് 16 റണ്സും നേടി. സ്കോട്ലാന്ഡിനായി ജോഷ് ഡേവി 4 വിക്കറ്റ് നേടിയപ്പോള് 19.3 ഓവറില് 148 റണ്സിന് സ്കോട്ലാന്ഡ് പിഎന്ജി ഓള്ഔട്ട് ആയി.